Ons het 'n dringende behoefte aan vrywillegers om met huiswerk te help.
Die eerste stap vir enigeen wat by ons vrywilligersprogram betrokke wil raak, is om een van ons verpligte inligtingsessies by te woon wat op die laaste Dinsdag van elke maand, behalwe Desember, gehou word. Die inligtingsessies by die Kinderhuis duur van 18:30 tot 19:30, ( tee en koffie kan na die tyd geniet word ) en alle aspekte van ons vrywilligersprogram word bespreek. Ons deel ook aansoekvorms uit en verduidelik die verskillende prosesse en prosedures wat volg. Ongelukkig is dit nie moontlik om 'n aansoekvorm op enige ander manier te bekom nie - u moet eers 'n inligtingsessie bywoon.
Vrae wat dikwels oor vrywilligerswerk gevra word:
Hoekom is dit nodig om 'n polisieklaringsertifikaat te kry?
Hoe kry ek ‘n polisieklaringsertifikaat?
Hoe kan ek meer oor geleenthede vir vrywilligers uitvind?
Woon asseblief een van die verpligte inligtingsessies by wat op die laaste Dinsdag van elke maand, behalwe Desember, gehou word van 18:30 – 19:30. Alle aspekte van die Kinderhuis en vrywilligersprogram sal aan u verduidelik word. Dit is ook die eerste (en verpligte) stap om deel van ons vrywilligersprogram te raak.